233 



bliver lidet besværlig, saa feiler man dog sikkert ikke ved at 

 antage, at denne Behandling af de geodætiske Triangulationer, 

 der hidtil saavidt mig bekjendt kun er bleven benyttet af Gauss, 

 neppe nogensinde vil faae en udstrakt Anvendelse, og det saa 

 meget mindre som Gauss selv i den anden af de citerede 

 Afhandlinger har viist, at den directe Beregning paa Sphæroiden 

 kan foretages ved Hjælp af Formler, der i det Væsentlige ere 

 ligesaa simple som de tilsvarende sphæriske. Ved disse Form- 

 ler, hvis Skarphed endogsaa gaaer ud over alle de Fordringer, 

 den geodætiske Praxis kan opstille, kunde det nu vel synes, at 

 Alt var bleven opnaaet, hvad der fornuftigviis lod sig opnaae, 

 og at saaledes alle fremtidige Bearbejdelser af Opgaven maatte 

 blive at betragte som overflødige. Det forekommer mig imid- 

 lertid dog, at der endnu selv ved denne Løsning ere Ulemper, 

 som det kunde være ønskeligt at søge fjernede. Først og frem- 

 mest turde det maaskee bemærkes, at Løsningen er indirecte 

 og fordrer en flere Gange gjentaget Regning forinden man 

 kommer til staaende og endelige Resultater, men det bør da 

 herved ogsaa fremhæves , at Regningen er simpel og let kan 

 gives en for den praktiske Regner saa beqvem Form, at Ulem- 

 pen bliver mindre følelig. Af større Betydning er derimod vist- 

 nok den Omstændighed, at den hele Udvikling, der tjener til 

 Formlernes Begrundelse, selv i den elegante og concise Form, 

 som Gauss har formaaet at give den, dog er af saadan Be- 

 skaffenhed og Omfang , at det bliver i høieste Grad vanskeligt, 

 eller maaskee rettere umuligt, at optage den i de almindelige 

 Fremstillinger af den høiere Geodæsie , hvor Behandlingen af 

 Videnskabens forskjellige Problemer maa holdes indenfor snev- 

 rere Grændser. Det kan derfor neppe være uden Interesse 

 nærmere at undersøge , hvorvidt Opgaven ikke i og for sig 

 maatte være af en mere elementær Natur, der gjor det muligt 

 at give Løsningen paa en simplere Maade med Bibehold af en 

 idetmindste ligesaa let Regning og med fuldstændig Bevarelse 

 af samme Skarphed i Bestemmelsen af de udledede Størrelser. 



